text: Moja narudžba je bila : domaći grill wok rezanci s piletinom i curryem , sweet chilli umak - salata od rajčice . Kad sam vidjela da u meniju za 3 kune više dobijem još umak i salatu , naravno da sam naručila meni . Pa sam onda odlučila da u ime uštede mogu potrošiti još malo na desert : proljetne roladice od jabuka u umaku od vanilije i s voćnim preljevom.Kao velika ljubiteljica sltkkoga , moram krenuti od roladica . Jako su me podsjetile na pite u McDonaldsu koje obožavam . Zmajeve roladice imaju bolji okus i nisu tako jako zašećerene kao McDonaldsove pite , ali su u McD bolje utoliko što su puno hrskavije . Da su Zmajeve roladice tako hrskave , McD bi ostao bez posla . Svaka pohvala ovom desertu , jedva čekam opet ! Chicken curry je bio jako dobar . Ja ga volim s više currya , ali to je stvar osobnog ukusa . Blaži , s manje currya , vjerojatno je prihvatljiviji široj klijenteli . Stvarno sam zadovoljna s ovim jelom , bilo je obilato ( barem za jednu ženu ) , nimalo masno , s odličnom tjesteninom i puno povrća , baš po mom ukusu ! Veselim se otkriću Maksimirskog Zmaja sa Trešnjevke i jedva čekam probati još koje jelo.I da , dostavljač je tako zlatan , baš je drago stvorenje ( ne smijem reći da je dečko jako zgodan jer sam malo prestara za takve komentare ) . Lijepo je kad je takva osoba slika restorana koji posluje na principu dostave .